آمریکانین ایرانا قارشی اقتصادی تحریملرینین ایلک بؤلومو بو سحر تورکیه ساعاتی ایله ۰۷.۰۰دن اعتباراً باشلادی.
نفت تیجارتیله باغلی محدودیتلر ایسه نوامبر آیین‌دا حیاتا گئچیریله‌جک.
ایرانین آمریکا دلارینا اریشیمینی، دؤولت قرضه اوراقی ساتماسینی، قیزیل و دیگر قیمت‌لی مئتاللار ایله چئلیک، آلومینیوم، کؤمور کیمی مئتاللارلا تیجارت ائتمه‌سینی و یولچو اوچاغی و یا پارچا‌لارینی وارد ائتمه‌سینی انگلله‌یه‌ن تحریم پاکتی واشینگتون ساعاتی ایله ۰۰.۰۰ (تورکیه ساعاتی ایله ۰۷.۰۰) اعتباریله رسما قوه‌یه میندی.
آیریجا، خاریجی شیرکتلرین ایرانین اتومبیل سئکتورونا داخیل اولماسینین قارشی‌سینی آلاجاق تحریملر، اؤلکه‌نین ال یاپیمی خالچا و پوسته کیمی محصوللارینین آمریکایا صادراتینی دا تحریم ائتدی.
ایران چالیشما باخانی باخانی علی ربیعی "یاپدیریملارا گؤره تخمیناً ۱ میلیون ایرانلینین ایشسیز قالاجاغینی" بیل‌دیره‌رک، آمریکانین تک طرف‌لی بو آددیمینین اؤلکه‌سینه بؤیوک خرج اولاجاغینا ایشاره ائتدی.
دیگر طرف‌دن، آمریکا رهبرلیگی، تحریملری ایران ایله تیجارتینی داوام ائتدیره‌ن دیگر اؤلکه‌لری احاطه ائد‌جک شکیل‌ده تطبیق ائدجیی اوچون بو تحریم اوچونجو اؤلکه‌لره ده منفی تأثیری سؤز قونوسو اولابیلر.
آمریکا خزانه باخانلیغی، دیگر اؤلکه‌لرین تحریملر سببیله اوغرایاجاغی پتانسیل ضررلرین اؤدنمه‌یه‌جیینی آچیقلامیشدی.
ایرانین نوکلئر پروگرامینا دایر اورتاق گئنیش ائیلم پلانی (برجام) ۲۰ آی سوره‌ن دانیشیقلاردان سونرا، جولای ۲۰۱۵ده، بیر طرف‌ده ایران، دیگر طرف‌ده امنیت شوراسینین بئش دائمی عضوو آمریکا، آلمانیا، بؤیوک بریتانیا، چین، روسیا، فرانسا و آوروپا بیرلیگی آراسین‌دا ایمضالاندی.
آنلاشما تهرانین نوکلئر پروگرامینی سونا چاتدیرماسینا قارشی‌لیق اولاراق بو اؤلکه‌یه تطبیق اولونان اولوسلارآراسی تحریملرین قالدیریلما‌سینی نظرده توتوردو.
آنجاق می آیین‌دا ترامپین آنلاشمادان چکیلمه قراری آلماسی، آمریکا خزانه باخانلیغی، ایرانا قارشی تحریملرین ۹۰ و ۱۸۰ گونلوک ایکی مرحله ایله یئنی‌دن تطبیق اولونماغا باشلایاجاغینی بیلدیرمیشدی.
